 Jenesis 40  O wee ruo mgbe ihe ndị a gasịrị na obu ihe ọṅụṅụ eze Ijipt na onye na-emere ya achịcha mehiere onyenwe ha bụ eze Ijipt.Fero wee weso mmadụ abụọ ahụ na-ejere ya ozi iwe, ya bụ, onyeisi ndị obu ihe ọṅụṅụ na onyeisi ndị na-eme achịcha.O wee tụba ha nụlọ nga nke ụlọ onyeisi ndị nche, nụlọ mkpọrọ, bụ ebe Josef bụ onye mkpọrọ.Onyeisi ndị nche wee mee ka ha na Josef na-anọ ka o wee na-ejere ha ozi; ha wee nọrọ nụlọ nga ruo ụbọchị ụfọdụ.Ha abụọ wee rọọ nrọ, onye nke ọ bụla rọrọ nrọ nke ya notu abalị ahụ, nrọ onye nke ọ bụla nwere nkọwa nke ya, obu ihe ọṅụṅụ eze Ijipt na onye na-emere ya achịcha, bụ ndị nọ nụlọ mkpọrọ.Mgbe Josef bịakwutere ha nụtụtụ wee hụ ha, lee, ihu ha gbarụrụ agbarụ.O wee malite ịjụ ndị ahụ na-ejere Fero ozi, bụ ndị ya na ha nọ nụlọ nga nke ụlọ nna ya ukwu, sị: Gịnị mere ihu unu ji gbarụọ taa?Ha wee sị ya: Anyị rọrọ nrọ, ọ dịghịkwa ọkọwa nrọ anyị na ya nọ. Josef wee sị ha: Ọ bụghị Chineke nwe ịkọwa ihe? Biko, kọọrọnụ m ya.Onyeisi ndị obu ihe ọṅụṅụ wee kọọrọ Josef nrọ ya wee sị ya: Ná nrọ m, lee, e nwere osisi vaịn dị nihu m.Osisi vaịn ahụ nwere alaka atọ, o yikwara ka ọ na-epupụta akwụkwọ ọhụrụ. O wee maa ifuru. Mkpụrụ ya wee chaa nụyọkọ ha.Eji m iko Fero naka, m wee were mkpụrụ vaịn ndị ahụ pịnye ha niko Fero. E mesịa, m bunyere Fero iko ahụ.Josef wee sị ya: Nke a bụ nkọwa ya: Alaka atọ ahụ bụ ụbọchị atọ.Abalị atọ taa, Fero ga-akpọpụta gị, ọ ga-akpọghachikwa gị nọrụ gị; ị ga na-ebunyekwa Fero iko dị ka ị na-emebu mgbe ị rụrụ ọrụ dị ka obu ihe ọṅụṅụ ya.Otú o sina dị, chetakwa m ozugbo ihe gaziiri gị, biko, gosikwa m obiọma ma kọọrọ Fero banyere m, meekwa ka m si nụlọ a pụta.Nihi na, neziokwu, e si nala ndị Hibru tọrọ m; nebe a kwa, ọ dịghị ihe ọ bụla m mere nke mere ha ga-eji tụba m nụlọ mkpọrọ.Mgbe onyeisi ndị na-eme achịcha hụrụ na ihe ọ kọwara dị mma, ya onwe ya gwara Josef, sị: Mụ onwe m kwa nọ ná nrọ, lee, ebu m nkata atọ nisi bụ ndị achịcha ọcha dị nime ha,nime nkata nke dị nelu elu, e nwere ụdị ihe oriri niile Fero na-eri, bụ ndị onye na-eme achịcha mere, anụ ufe nọkwa na-eri ha nime nkata ahụ m bu nisi.Josef wee zaa, sị: Nke a bụ nkọwa ya: Nkata atọ ahụ bụ ụbọchị atọ.Abalị atọ taa, Fero ga-akpọpụta gị ma gbupụ gị isi, ọ ga-akwụwa gị nosisi; anụ ufe ga-erikwa anụ gị.Ụbọchị nke atọ wee bụrụ ụbọchị ncheta ọmụmụ Fero, o wee meere ndị niile na-ejere ya ozi oriri ma kpọpụta onyeisi ndị obu ihe ọṅụṅụ, kpọpụtakwa onyeisi ndị na-eme achịcha netiti ndị na-ejere ya ozi.O wee nyeghachi onyeisi ndị obu ihe ọṅụṅụ ọrụ ya dị ka obu ihe ọṅụṅụ, o wee na-ebunye Fero iko.Ma ọ kwụwara onyeisi ndị na-eme achịcha nosisi, dị nnọọ ka Josef kọwaara ha.Otú ọ dị, onyeisi ndị obu ihe ọṅụṅụ ahụ echetaghị Josef, o chefuru ya. 